CELEX: 32015R1538
Language: el
Date: 2015-06-23 00:00:00
Title: Κατ' εξουσιοδότηση κανονισμός (ΕΕ) 2015/1538 της Επιτροπής, της 23ης Ιουνίου 2015, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, όσον αφορά τις αιτήσεις έκδοσης πιστοποιητικών εισαγωγής, τη θέση σε ελεύθερη κυκλοφορία και τα αποδεικτικά στοιχεία για το ραφινάρισμα προϊόντων ζάχαρης του κωδικού ΣΟ 1701 στο πλαίσιο προτιμησιακών συμφωνιών, για τις περιόδους εμπορίας 2015/2016 και 2016/2017 και για την τροποποίηση των κανονισμών της Επιτροπής (ΕΚ) αριθ. 376/2008 και (ΕΚ) αριθ. 891/2009

18.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 242/1
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/1538 ΤΗΣ ΕΠΙΤΡΟΠΉΣ
   της 23ης Ιουνίου 2015
   για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, όσον αφορά τις αιτήσεις έκδοσης πιστοποιητικών εισαγωγής, τη θέση σε ελεύθερη κυκλοφορία και τα αποδεικτικά στοιχεία για το ραφινάρισμα προϊόντων ζάχαρης του κωδικού ΣΟ 1701 στο πλαίσιο προτιμησιακών συμφωνιών, για τις περιόδους εμπορίας 2015/2016 και 2016/2017 και για την τροποποίηση των κανονισμών της Επιτροπής (ΕΚ) αριθ. 376/2008 και (ΕΚ) αριθ. 891/2009
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 177 παράγραφος 1 στοιχείο β), το άρθρο 177 παράγραφος 2 στοιχεία α), β) και ε) και το άρθρο 192 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1308/2013 καταργεί και αντικαθιστά τον κανονισμό (ΕΚ) αριθ. 1234/2007 του Συμβουλίου (2) και προβλέπει ειδικούς κανόνες για την εισαγωγή και το ραφινάρισμα των προϊόντων ζάχαρης. Ο κανονισμός (ΕΕ) αριθ. 1308/2013 εξουσιοδοτεί την Επιτροπή να εκδίδει κατ' εξουσιοδότηση και εκτελεστικές πράξεις. Για να διασφαλιστεί η ομαλή λειτουργία του συστήματος εισαγωγής και ραφιναρίσματος προϊόντων ζάχαρης του κωδικού ΣΟ 1701 στο πλαίσιο προτιμησιακών συμφωνιών στο νέο νομικό πλαίσιο, πρέπει να θεσπιστούν ορισμένοι κανόνες μέσω των εν λόγω πράξεων. Οι νέοι κανόνες θα πρέπει να αντικαταστήσουν τους κανόνες εφαρμογής του κανονισμού (ΕΚ) αριθ. 828/2009 της Επιτροπής (3), ο οποίος θα λήξει στις 30 Σεπτεμβρίου 2015.
            
         
               (2)
            
            
               Προκειμένου να διασφαλιστεί η ορθή λειτουργία των εισαγωγών στο πλαίσιο προτιμησιακών συμφωνιών, για να αποφευχθεί η κερδοσκοπία και να επιτραπεί το συγκεκριμένο καθεστώς εισαγωγής ακατέργαστης ζάχαρης για ραφινάρισμα που προβλέπεται στο άρθρο 192 του κανονισμού (ΕΕ) αριθ. 1308/2013, θα πρέπει να εξακολουθήσουν να ισχύουν οι απαιτήσεις που πρέπει να πληρούνται κατά την υποβολή αιτήσεων για τη χορήγηση πιστοποιητικών εισαγωγής στο πλαίσιο των εν λόγω προτιμησιακών συμφωνιών.
            
         
               (3)
            
            
               Ο κανονισμός (ΕΚ) αριθ. 376/2008 της Επιτροπής (4) θα πρέπει να εφαρμόζεται στα πιστοποιητικά εισαγωγής που εκδίδονται δυνάμει του παρόντος κανονισμού, εκτός εάν ορίζεται διαφορετικά στον παρόντα κανονισμό.
            
         
               (4)
            
            
               Για να αποφευχθεί τυχόν κερδοσκοπία ή εμπορευματοποίηση των πιστοποιητικών εισαγωγής και για να διασφαλιστεί ότι η αιτούσα επιχείρηση έχει εμπορικές επαφές με την τρίτη χώρα εξαγωγής, οι αιτήσεις για τα πιστοποιητικά εισαγωγής θα πρέπει να συνοδεύονται από έγγραφο εξαγωγής που εκδίδουν οι αρμόδιες αρχές της τρίτης χώρας εξαγωγής για ποσότητα ίση με την ποσότητα που αναγράφεται στην αίτηση πιστοποιητικού εισαγωγής.
            
         
               (5)
            
            
               Προκειμένου να εξασφαλισθεί ότι η εισαγόμενη σύμφωνα με το άρθρο 192 του κανονισμού (ΕΕ) αριθ. 1308/2013 ζάχαρη που προορίζεται για ραφινάρισμα υποβάλλεται πράγματι σε ραφινάρισμα, οι εισαγωγείς θα πρέπει να αναλάβουν το ραφινάρισμά της εντός ορισμένης περιόδου.
            
         
               (6)
            
            
               Η διάκριση μεταξύ «ζάχαρης που προορίζεται για ραφινάρισμα» και «ζάχαρης που δεν προορίζεται για ραφινάρισμα» δεν συνδέεται με τη διάκριση μεταξύ «λευκής ζάχαρης» και «ακατέργαστης ζάχαρης», όπως ορίζονται στο παράρτημα II μέρος II τμήμα Α σημεία 1 και 2 του κανονισμού (ΕΕ) αριθ. 1308/2013. Ως εκ τούτου, θα πρέπει να προσδιοριστούν οι κωδικοί ΣΟ που μπορούν να γίνουν δεκτοί για την εισαγωγή στο πλαίσιο κάθε ομάδας πιστοποιητικών εισαγωγής.
            
         
               (7)
            
            
               Τα κράτη μέλη θα πρέπει να επαληθεύουν την τήρηση της υποχρέωσης όσον αφορά το ραφινάρισμα ζάχαρης. Αν ο αρχικός κάτοχος του πιστοποιητικού εισαγωγής αδυνατεί να παράσχει αποδεικτικά στοιχεία για το ραφινάρισμα, θα πρέπει να επιβάλλεται πρόστιμο. Όλες οι εισαγόμενες ποσότητες ζάχαρης που έχουν υποβληθεί σε ραφινάρισμα από εγκεκριμένη επιχείρηση θα πρέπει να βασίζονται σε πιστοποιητικό εισαγωγής ζάχαρης για ραφινάρισμα. Στις ποσότητες για τις οποίες δεν είναι δυνατό να προσκομιστούν τα σχετικά αποδεικτικά στοιχεία θα πρέπει να επιβάλλεται πρόστιμο. Οι εν λόγω κυρώσεις θα πρέπει να επιτρέπουν μη συμμόρφωση ήσσονος σημασίας, ως εκ τούτου, θα πρέπει να γίνεται αποδεκτό ένα περιθώριο ανοχής της τάξεως του 5 %. Το ίδιο περιθώριο ανοχής του 5 % θα πρέπει να γίνεται αποδεκτό για τη ζάχαρη για ραφινάρισμα που εισάγεται στο πλαίσιο δασμολογικής ποσόστωσης σύμφωνα με τον κανονισμό (ΕΚ) αριθ. 891/2009 της Επιτροπής (5).
            
         
               (8)
            
            
               Σύμφωνα με το παράρτημα II μέρος I σημείο Γ του κανονισμού (ΕΚ) αριθ. 376/2008, πρέπει να προσκομίζεται πιστοποιητικό εισαγωγής για τη ζάχαρη που υπάγεται στον κωδικό ΣΟ 1701 και εισάγεται με προτιμησιακούς όρους, πλην των δασμολογικών ποσοστώσεων.
            
         
               (9)
            
            
               Το άρθρο 3 παράγραφος 1 στοιχεία ε) και η) της απόφασης 2014/492/ΕΕ του Συμβουλίου (6) επιτρέπει την προσωρινή εφαρμογή των παραχωρήσεων για τις εισαγωγές ζάχαρης από τη Δημοκρατία της Μολδαβίας, που έχουν συμφωνηθεί στη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (7).
            
         
               (10)
            
            
               Το άρθρο 3 παράγραφος 1 στοιχεία δ) και θ) της απόφασης 2014/494/ΕΕ του Συμβουλίου (8) επιτρέπει την προσωρινή εφαρμογή των παραχωρήσεων για τις εισαγωγές ζάχαρης από τη Γεωργία, που έχουν συμφωνηθεί στη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (9).
            
         
               (11)
            
            
               Το άρθρο 148 της συμφωνίας σύνδεσης με τη Δημοκρατία της Μολδαβίας και το άρθρο 27 της συμφωνίας σύνδεσης με τη Γεωργία προβλέπουν μηχανισμό κατά της καταστρατήγησης για τις εισαγωγές επιλεγμένων γεωργικών προϊόντων και μεταποιημένων γεωργικών προϊόντων καταγωγής, αντίστοιχα, Δημοκρατίας της Μολδαβίας και Γεωργίας. Λαμβάνοντας υπόψη ότι οι εισαγωγές ορισμένων προϊόντων ζάχαρης καταγωγής Δημοκρατίας της Μολδαβίας και Γεωργίας υπόκεινται στον μηχανισμό κατά της καταστρατήγησης, με αποτέλεσμα η χρήση των πιστοποιητικών εισαγωγής να περιττεύει και ενδεχομένως να οδηγεί σε σύγχυση σε περίπτωση συνύπαρξης της απαίτησης πιστοποιητικού εισαγωγής και του μηχανισμού κατά της καταστρατήγησης, είναι σκόπιμο να προβλεφθεί ότι δεν απαιτείται πιστοποιητικό εισαγωγής για τις προτιμησιακές εισαγωγές των εν λόγω προϊόντων ζάχαρης.
            
         
               (12)
            
            
               Ως εκ τούτου, οι κανονισμοί (ΕΚ) αριθ. 376/2008 και (ΕΚ) αριθ. 891/2009 θα πρέπει να τροποποιηθούν αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   Ο παρών κανονισμός καθορίζει, για τις περιόδους εμπορίας 2015/2016 και 2016/2017, διατάξεις για τις εισαγωγές των προϊόντων του κωδικού ΣΟ 1701 που αναφέρονται στον κανονισμό (ΕΚ) αριθ. 1528/2007 του Συμβουλίου (10) και στον κανονισμό (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου (11), για τη συμπλήρωση ορισμένων μη ουσιωδών στοιχείων του κανονισμού (ΕΕ) αριθ. 1308/2013 όσον αφορά:
   
               α)
            
            
               έγγραφα και αναλήψεις δεσμεύσεων που πρέπει να υποβάλλονται για την υποστήριξη των αιτήσεων έκδοσης πιστοποιητικών·
            
         
               β)
            
            
               τη θέση σε ελεύθερη κυκλοφορία·
            
         
               γ)
            
            
               αποδεικτικά στοιχεία για το ραφινάρισμα και κυρώσεις.
            
         Άρθρο 2
   Ορισμοί
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   α)   «βάρος ως έχει»: το βάρος της ζάχαρης σε φυσική κατάσταση·
   β)   «ραφινάρισμα»: η διεργασία μεταποίησης της ακατέργαστης ζάχαρης σε λευκή ζάχαρη, όπως ορίζεται στο παράρτημα II μέρος II τμήμα Α σημεία 1 και 2 του κανονισμού (ΕΕ) αριθ. 1308/2013, καθώς και κάθε ισοδύναμη τεχνική διεργασία στην οποία υποβάλλεται η λευκή ζάχαρη χύμα.
   Άρθρο 3
   Εφαρμογή του κανονισμού (ΕΚ) αριθ. 376/2008
   Ο κανονισμός (ΕΚ) αριθ. 376/2008 εφαρμόζεται, πλην αντιθέτων διατάξεων του παρόντος κανονισμού.
   Άρθρο 4
   Απαιτήσεις των αιτήσεων πιστοποιητικών εισαγωγής
   1.   Οι αιτήσεις πιστοποιητικών εισαγωγής συνοδεύονται από:
   
               α)
            
            
               τα πρωτότυπα των πιστοποιητικών εξαγωγής που έχουν εκδοθεί από τις αρμόδιες αρχές της τρίτης χώρας εξαγωγής σύμφωνα με το υπόδειγμα του παραρτήματος I, για ποσότητα ίση με εκείνη που αναγράφεται στις αιτήσεις πιστοποιητικών. Τα εν λόγω πρωτότυπα πρέπει να προσκομίζονται από τον αιτούντα στις αρμόδιες αρχές των κρατών μελών, πριν από τον εκτελωνισμό των εμπορευμάτων που καλύπτονται από το πιστοποιητικό εισαγωγής. Τα πιστοποιητικά εξαγωγής είναι δυνατό να αντικατασταθούν από επικυρωμένα αντίγραφα, που εκδίδουν οι αρμόδιες αρχές της τρίτης χώρας εξαγωγής, των εγγράφων τα οποία αποδεικνύουν την καταγωγή και προβλέπονται στο άρθρο 14 του παραρτήματος II του κανονισμού (ΕΚ) αριθ. 1528/2007 για τις χώρες που περιλαμβάνονται στο παράρτημα I του εν λόγω κανονισμού ή στα άρθρα 67 έως 97ι του κανονισμού (ΕΟΚ) αριθ. 2454/93 της Επιτροπής (12) για τις χώρες που δεν περιλαμβάνονται στο παράρτημα I του κανονισμού (ΕΚ) αριθ. 1528/2007 αλλά περιλαμβάνονται στο παράρτημα I του κανονισμού (ΕΕ) αριθ. 978/2012·
            
         
               β)
            
            
               μπορούν να υποβάλλονται αντίγραφα ηλεκτρονικά ή με φαξ των πιστοποιητικών εξαγωγής ή των επικυρωμένων αντιγράφων που αποδεικνύουν την καταγωγή και αναφέρονται στο στοιχείο α) στη θέση των πρωτοτύπων προς στήριξη των αιτήσεων πιστοποιητικών εισαγωγής, υπό την προϋπόθεση ότι τα πρωτότυπα υποβάλλονται από τον αιτούντα στις αρμόδιες αρχές των κρατών μελών πριν από τον εκτελωνισμό των εμπορευμάτων τα οποία καλύπτονται από το πιστοποιητικό εισαγωγής που εκδίδεται με βάση τα αντίγραφα που υποβλήθηκαν ηλεκτρονικά ή με φαξ·
            
         
               γ)
            
            
               στην περίπτωση της ζάχαρης που προορίζεται για ραφινάρισμα, την ανάληψη δέσμευσης από την αιτούσα επιχείρηση να προβεί σε ραφινάρισμα των εν λόγω ποσοτήτων ζάχαρης πριν από το τέλος του τρίτου μήνα που έπεται εκείνου κατά τον οποίο λήγει η ισχύς του σχετικού πιστοποιητικού εισαγωγής·
            
         2.   Τα πρωτότυπα των πιστοποιητικών εξαγωγής ή τα επικυρωμένα αντίγραφα του αποδεικτικού καταγωγής που αναφέρονται στην παράγραφο 1 στοιχείο α) φυλάσσονται από την αρμόδια αρχή του κράτους μέλους στο οποίο έχει εκδοθεί το πιστοποιητικό εισαγωγής.
   Άρθρο 5
   Θέση σε ελεύθερη κυκλοφορία
   Τα πιστοποιητικά εισαγωγής που περιλαμβάνουν στη θέση 20 την ένδειξη «ζάχαρη που προορίζεται για ραφινάρισμα» είναι δυνατό να χρησιμοποιηθούν για την εισαγωγή προϊόντων των κωδικών ΣΟ 1701 13 10, 1701 14 10, 1701 91 00, 1701 99 10 ή 1701 99 90.
   Τα πιστοποιητικά εισαγωγής που περιλαμβάνουν στη θέση 20 την ένδειξη «ζάχαρη που δεν προορίζεται για ραφινάρισμα» είναι δυνατό να χρησιμοποιηθούν για την εισαγωγή προϊόντων των κωδικών ΣΟ 1701 13 90, 1701 14 90, 1701 91 00, 1701 99 10 ή 1701 99 90.
   Άρθρο 6
   Αποδεικτικά στοιχεία για το ραφινάρισμα και κυρώσεις
   1.   Κάθε κάτοχος πιστοποιητικού εισαγωγής για ζάχαρη που προορίζεται για ραφινάρισμα παρέχει, εντός έξι μηνών από την ημερομηνία λήξης ισχύος του σχετικού πιστοποιητικού εισαγωγής, στο κράτος μέλος το οποίο εξέδωσε το εν λόγω πιστοποιητικό, επαρκή για το εν λόγω κράτος μέλος στοιχεία που να αποδεικνύουν ότι το ραφινάρισμα πραγματοποιήθηκε κατά την περίοδο που αναφέρεται στο άρθρο 4 παράγραφος 1 στοιχείο γ).
   Εάν δεν αποδεικνύεται ότι έχει υποβληθεί σε ραφινάρισμα τουλάχιστον το 95 % της ποσότητας που αναφέρεται στο πιστοποιητικό εισαγωγής, ο αιτών καταβάλλει, πριν από την 1η Ιουνίου που έπεται της σχετικής περιόδου εμπορίας, ποσό ίσο με 500 ευρώ ανά τόνο για τη διαφορά μεταξύ της πραγματικής ποσότητας για την οποία έχουν υποβληθεί αποδεικτικά στοιχεία για το ραφινάρισμα και του 95 % της ποσότητας που αναφέρεται στο πιστοποιητικό εισαγωγής, εκτός αν υπάρχουν σοβαροί λόγοι ανωτέρας βίας.
   2.   Οι εγκεκριμένες επιχειρήσεις παραγωγής ζάχαρης σύμφωνα με το άρθρο 137 του κανονισμού (ΕΕ) αριθ. 1308/2013 δηλώνουν στην αρμόδια αρχή του κράτους μέλους, πριν από την 1η Μαρτίου που έπεται της σχετικής περιόδου εμπορίας, τις ποσότητες ζάχαρης τις οποίες υπέβαλαν σε ραφινάρισμα κατά την εν λόγω περίοδο εμπορίας, προσδιορίζοντας τα εξής:
   
               α)
            
            
               τις ποσότητες ζάχαρης οι οποίες αντιστοιχούν στα πιστοποιητικά εισαγωγής για ζάχαρη που προορίζεται για ραφινάρισμα·
            
         
               β)
            
            
               τις ποσότητες ζάχαρης οι οποίες παρήχθησαν στην Ένωση, δηλώνοντας τα στοιχεία αναφοράς της εγκεκριμένης επιχείρησης που παρήγαγε τη ζάχαρη·
            
         
               γ)
            
            
               άλλες ποσότητες ζάχαρης, δηλώνοντας την καταγωγή τους.
            
         Άρθρο 7
   Τροποποίηση του κανονισμού (ΕΚ) αριθ. 376/2008
   Το παράρτημα II μέρος I σημείο Γ του κανονισμού (ΕΚ) αριθ. 376/2008 αντικαθίσταται από το κείμενο του παραρτήματος II του παρόντος κανονισμού.
   Άρθρο 8
   Τροποποίηση του κανονισμού (ΕΚ) αριθ. 891/2009
   Στο άρθρο 15 παράγραφος 1 του κανονισμού (ΕΚ) αριθ. 891/2009, το δεύτερο εδάφιο αντικαθίσταται από το ακόλουθο κείμενο:
   
      «Εάν δεν αποδεικνύεται ότι τουλάχιστον το 95 % της ποσότητας που αναφέρεται στο πιστοποιητικό εισαγωγής έχει υποβληθεί σε ραφινάρισμα, ο αιτών καταβάλλει, πριν από την 1η Ιουνίου που έπεται της σχετικής περιόδου εμπορίας, ποσό ίσο με 500 ευρώ ανά τόνο για τη διαφορά μεταξύ της πραγματικής ποσότητας για την οποία έχουν υποβληθεί αποδεικτικά στοιχεία για το ραφινάρισμα και του 95 % της ποσότητας που αναφέρεται στο πιστοποιητικό εισαγωγής, εκτός αν υπάρχουν σοβαροί λόγοι ανωτέρας βίας.».
   
   Άρθρο 9
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιουνίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (ΕΕ L 299 της 16.11.2007, σ. 1).
   
      (3)  Κανονισμός (ΕΚ) αριθ. 828/2009 της Επιτροπής, της 10ης Σεπτεμβρίου 2009, για τη θέσπιση, για τις περιόδους εμπορίας 2009/2010 έως 2014/2015, λεπτομερών κανόνων εφαρμογής για την εισαγωγή και το ραφινάρισμα προϊόντων του τομέα της ζάχαρης, της δασμολογικής κλάσης 1701, στο πλαίσιο προτιμησιακών συμφωνιών (ΕΕ L 240 της 11.9.2009, σ. 14).
   
      (4)  Κανονισμός (ΕΚ) αριθ. 376/2008 της Επιτροπής, της 23ης Απριλίου 2008, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (ΕΕ L 114 της 26.4.2008, σ. 3).
   
      (5)  Κανονισμός (ΕΚ) αριθ. 891/2009 της Επιτροπής, της 25ης Σεπτεμβρίου 2009, σχετικά με το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (ΕΕ L 254 της 26.9.2009, σ. 82).
   
      (6)  Απόφαση 2014/492/ΕΕ του Συμβουλίου, της 16ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (ΕΕ L 260 της 30.8.2014, σ. 1).
   
      (7)  ΕΕ L 260 της 30.8.2014, σ. 4.
   
      (8)  Απόφαση 2014/494/ΕΕ του Συμβουλίου, της 16ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (ΕΕ L 261 της 30.8.2014, σ. 1).
   
      (9)  ΕΕ L 261 της 30.8.2014, σ. 4.
   
      (10)  Κανονισμός (ΕΚ) αριθ. 1528/2007 του Συμβουλίου, της 20ής Δεκεμβρίου 2007, περί εφαρμογής στα προϊόντα καταγωγής ορισμένων χωρών μελών της ομάδας κρατών Αφρικής, Καραϊβικής και Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών (ΕΕ L 348 της 31.12.2007, σ. 1).
   
      (11)  Κανονισμός (EE) αριθ. 978/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την εφαρμογή συστήματος γενικευμένων δασμολογικών προτιμήσεων και την κατάργηση του κανονισμού (ΕΚ) αριθ. 732/2008 (ΕΕ L 303 της 31.10.2012, σ. 1).
   
      (12)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (ΕΕ L 253 της 11.10.1993, σ. 1).
   
      ΠΑΡΑΡΤΗΜΑ I
      Υπόδειγμα πιστοποιητικού εξαγωγής που αναφέρεται στο άρθρο 4 παράγραφος 1 στοιχείο α):
      
         
   
   
      ΠΑΡΑΡΤΗΜΑ II
      Το παράρτημα II μέρος I σημείο Γ του κανονισμού (ΕΚ) αριθ. 376/2008 αντικαθίσταται από τα ακόλουθα:
      
         «Γ.   Ζάχαρη [Παράρτημα I μέρος III του κανονισμού (ΕΕ) αριθ. 1308/2013]
         
                     Κωδικός ΣΟ
                  
                  
                     Περιγραφή
                  
                  
                     Ποσό εγγύησης
                  
                  
                     Περίοδος ισχύος
                  
                  
                     Καθαρές ποσότητες (1)
                     
                  
               
                     1701
                  
                  
                     Όλα τα προϊόντα που εισάγονται υπό προτιμησιακούς όρους πλην των δασμολογικών ποσοστώσεων (2)
                     
                  
                  
                     20 ευρώ/τόνο
                  
                  
                     Μέχρι το τέλος του 3ου μήνα μετά τον μήνα της πραγματικής ημερομηνίας έκδοσης του πιστοποιητικού, σύμφωνα με το άρθρο 22 παράγραφος 2
                  
                  
                     (—)
                  
               
               
      
         (1)  Μέγιστες ποσότητες για τις οποίες δεν χρειάζεται να προσκομιστεί πιστοποιητικό, δυνάμει του άρθρου 4 παράγραφος 1 στοιχείο δ). Δεν εφαρμόζονται στις εισαγωγές με προτιμησιακούς όρους ή με δασμολογικές ποσοστώσεις.
      
         (2)  Με εξαίρεση τις εισαγωγές προτιμησιακής ζάχαρης του κωδικού ΣΟ 1701 99 10 καταγωγής Δημοκρατίας της Μολδαβίας που αναφέρονται στην απόφαση 2014/492/ΕΕ του Συμβουλίου (ΕΕ L 260 της 30.8.2014, σ. 1) και τις προτιμησιακές εισαγωγές ζάχαρης του κωδικού ΣΟ 1701 καταγωγής Γεωργίας που αναφέρονται στην απόφαση 2014/494/ΕΕ του Συμβουλίου (ΕΕ L 261 της 30.8.2014, σ. 1).
      
                  (—)
               
               
                  Απαιτείται πιστοποιητικό για οποιαδήποτε ποσότητα.»